
Vedtatt av styret 09.04.2024 

Styret skal gå gjennom sin instruks en gang årlig for å sjekke at arbeidet foregår i henhold til instruksen og eventuelt oppdatere bestemmelser.

1 	Om Forbundsstyrets ansvar
Forbundsstyrets ansvar er beskrevet i NOFs lov §14:
(1) NOF ledes og forpliktes av styret, som representerer forbundet utad.
(2) Styret er NOFs høyeste myndighet mellom forbundstingene, men visse beslutninger kan kun vedtas av forbundstinget iht. § 17 og NIFs lov §§ 2-22, jf. 6-6 (5).
(3) Forvaltningen av, og tilsynet med, alle deler av NOFs virksomhet hører under styret. Styret skal blant annet sørge for:
- at forbundets formål ivaretas
- forsvarlig organisering av forbundets virksomhet og økonomistyring
- at beslutninger fattes i samsvar med NIFs regelverk og vedtak, forbundets lov og forbundstingets vedtak.
(4) Styret skal føre tilsyn med NOFs virksomhet og ev. daglig ledelse, og kan fastsette instruks for generalsekretæren.
(5) Styret kan oppnevne komiteer/utvalg til ivaretakelse av løpende eller enkeltstående oppgaver, og utarbeide mandat/instruks for disse.
(6) Styret skal oppnevne representanter til Idrettstinget dersom forbundstinget ikke har valgt representanter.
(7) Styret skal avholde møter når presidenten bestemmer det, eller minst to styremedlemmer forlanger det.

2 	Styrets egen instruks
Forbundsstyret skal, i tillegg til de lovpålagte oppgaver, utføre følgende: 
a) Iverksette forbundstingets og NIFs vedtak og bestemmelser. 
b) Foreslå valgkomité for neste tingperiode.
c) Arbeide med saker som er nevnt i NOFs lov § 3 “Oppgaver og myndighet”. 
d) Vedta delegeringsreglement, herunder bestemmelser om hvem som kan forplikte NOF. 
e) Inngå avtaler om medierettigheter iht NIFs lov § 14-3. 
f) Bestemme administrasjonsordningen, ansette generalsekretær.
g) Fastsette regler og satser for tillitsvalgtes godtgjørelse. 
h) Oppnevne representanter til internasjonale møter og kongresser, og foreslå aktuelle kandidater til IOFs styre og underliggende komitéer. 
i) Diskutere NOFs standpunkt i internasjonale idrettspolitiske og idrettsfaglige saker, evt. i samråd med norske representanter i IOFs styre og komiteer.
j) Følge opp saker om forgåelser og overtredelse av antidopingreglene i henhold til NIFs lov.
k) Ha det overordnede ansvar for utarbeiding av terminliste. 
l) Ivareta styrets ansvar i henhold til konkurransereglene.
m) Bestemme tid og sted for Norgesmesterskap og likeartede løp, oppnevne teknisk delegert og overvåke organisasjonsmessige opplegg for disse konkurransene. 
n) Vedta retningslinjer for deltakelse i internasjonale mesterskap, landskamper og internasjonale konkurranser, fastsette troppenes størrelse, ta ut representasjonsløpere og oppnevne ledere. 
o) Utarbeide årsberetning og regnskap samt forslag til langtidsplan og langtidsbudsjett, bestemme tid og sted for forbundstinget og sørge for innkalling og de nødvendige forberedelser til dette. 
p) Arbeide for at tvister innenfor NOFs medlemsorganisasjon med endelig virkning søkes løst innen NOFs egne styrende og dømmende organer

